burgasdotpro/wikipedia huggingface dataset:
NGC 7171

NGC 7171 je galaxia v súhvezdí Vodnár, ktorú objavil britsko-nemecký astronóm William Herschel 12. augusta 1787.
Jej zdanlivá hviezdna veľkosť je 12,2.
NGC 7172

NGC 7172 je galaxia v súhvezdí Južná ryba, ktorú objavil anglický astronóm John Herschel 23. septembra 1834.
Jej zdanlivá hviezdna veľkosť je 11,8.
NGC 7173

NGC 7173 je galaxia v súhvezdí Južná ryba, ktorú objavil anglický astronóm John Herschel 25. septembra 1834.
Jej zdanlivá hviezdna veľkosť je 11,9.
NGC 7174

NGC 7174 je galaxia v súhvezdí Južná ryba, ktorú objavil anglický astronóm John Herschel 28. septembra 1834.
Jej zdanlivá hviezdna veľkosť je 13,1.
NGC 7175

NGC 7175 je otvorená hviezdokopa v súhvezdí Labuť, ktorú objavil anglický astronóm John Herschel 25. septembra 1829.
NGC 7176

NGC 7176 je galaxia v súhvezdí Južná ryba, ktorú objavil anglický astronóm John Herschel 23. septembra 1834.
Jej zdanlivá hviezdna veľkosť je 11,5.
NGC 7177

NGC 7177 je galaxia v súhvezdí Pegas, ktorú objavil britsko-nemecký astronóm William Herschel 15. októbra 1784.
Jej zdanlivá hviezdna veľkosť je 11,2.
NGC 7178

NGC 7178 je galaxia v súhvezdí Južná ryba, ktorú objavil anglický astronóm John Herschel 31. augusta 1834.
Jej zdanlivá hviezdna veľkosť je 14.
NGC 7179

NGC 7179 je galaxia v súhvezdí Indián, ktorú objavil anglický astronóm John Herschel 22. júna 1835.
Jej zdanlivá hviezdna veľkosť je 12,5.
NGC 7180

NGC 7180 je galaxia v súhvezdí Vodnár, ktorú objavil britsko-nemecký astronóm William Herschel 11. septembra 1787.
Jej zdanlivá hviezdna veľkosť je 12,6.
NGC 7181

NGC 7181 je galaxia v súhvezdí Vodnár, ktorú objavil nemecký astronóm Albert Marth 31. júla 1864.
Jej zdanlivá hviezdna veľkosť je 14,4.
NGC 7182

NGC 7182 je galaxia v súhvezdí Vodnár, ktorú objavil nemecký astronóm Albert Marth 31. júla 1864.
Jej zdanlivá hviezdna veľkosť je 14,4.
NGC 7183

NGC 7183 je galaxia v súhvezdí Vodnár, ktorú objavil britsko-nemecký astronóm William Herschel 23. septembra 1786.
Jej zdanlivá hviezdna veľkosť je 12.
NGC 7184

NGC 7184 je galaxia v súhvezdí Vodnár, ktorú objavil britsko-nemecký astronóm William Herschel 28. októbra 1783.
Jej zdanlivá hviezdna veľkosť je 11,1.
NGC 7185

NGC 7185 je galaxia v súhvezdí Vodnár, ktorú objavil anglický astronóm John Herschel 23. septembra 1830.
Jej zdanlivá hviezdna veľkosť je 12,2.
Bikin (rieka)

Bikin () je rieka na Ďalekom východe Ruska, je pravým prítokom rieky Ussuri.
Jej dĺžka je , plocha povodia je asi .
Prítoky: Alčan, Bačelaza, Zeva.
Mestá na rieke: Bikin.
V dolnej a strednej časti údolia rieky - sú rozsiahle rašelinové močariská, ktoré sú miestom hniezdenia žeriava čierneho "(Grus monacha)" (20-26 párov). Hniezdia tu aj:žeriav japonský, ďalekovýchodný bocian biely, bocian čierny, potápač šupinatý "(Mergus squamatus)" (25 párov) a kačička mandarínska "(Aix galericulata)".
NGC 7186

NGC 7186 je otvorená hviezdokopa v súhvezdí Pegas, ktorú objavil britsko-nemecký astronóm William Herschel 13. septembra 1784.
NGC 7187

NGC 7187 je galaxia v súhvezdí Južná ryba, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 12,5.
NGC 7188

NGC 7188 je galaxia v súhvezdí Vodnár, ktorú objavil americký astronóm Francis Preserved Leavenworth v roku 1886.
Jej zdanlivá hviezdna veľkosť je 13,2.
NGC 7189

NGC 7189 je galaxia v súhvezdí Vodnár, ktorú objavil nemecký astronóm Albert Marth 12. októbra 1863.
Jej zdanlivá hviezdna veľkosť je 13,5.
NGC 7190

NGC 7190 je galaxia v súhvezdí Pegas, ktorú objavil francúzsky astronóm Édouard Jean-Marie Stephan 23. júla 1870.
Jej zdanlivá hviezdna veľkosť je 13,9.
NGC 7191

NGC 7191 je galaxia v súhvezdí Indián, ktorú objavil anglický astronóm John Herschel 22. júna 1835.
Jej zdanlivá hviezdna veľkosť je 13,1.
NGC 7192

NGC 7192 je galaxia v súhvezdí Indián, ktorú objavil anglický astronóm John Herschel 22. júna 1835.
Jej zdanlivá hviezdna veľkosť je 11,2.
NGC 7193

NGC 7193 je otvorená hviezdokopa v súhvezdí Pegas, ktorú objavil anglický astronóm John Herschel 13. októbra 1825.
NGC 7194

NGC 7194 je galaxia v súhvezdí Pegas, ktorú objavil americký astronóm Lewis A. Swift 9. novembra 1884.
Jej zdanlivá hviezdna veľkosť je 13,3.
NGC 7195

NGC 7195 je galaxia v súhvezdí Pegas, ktorú objavil americký astronóm Lewis A. Swift 9. novembra 1884.
Jej zdanlivá hviezdna veľkosť je 14,7.
NGC 7196

NGC 7196 je galaxia v súhvezdí Indián, ktorú objavil anglický astronóm John Herschel 2. októbra 1834.
Jej zdanlivá hviezdna veľkosť je 11,4.
NGC 7197

NGC 7197 je galaxia v súhvezdí Jašterica, ktorú objavil britsko-nemecký astronóm William Herschel 17. októbra 1786.
Jej zdanlivá hviezdna veľkosť je 13,4.
NGC 7198

NGC 7198 je galaxia v súhvezdí Vodnár, ktorú objavil nemecký astronóm Albert Marth 31. júla 1864.
Jej zdanlivá hviezdna veľkosť je 13,6.
NGC 7199

NGC 7199 je galaxia v súhvezdí Indián, ktorú objavil anglický astronóm John Herschel 22. júna 1835.
Jej zdanlivá hviezdna veľkosť je 13.
NGC 7200

NGC 7200 je galaxia v súhvezdí Indián, ktorú objavil anglický astronóm John Herschel 30. septembra 1834.
Jej zdanlivá hviezdna veľkosť je 12,8.
Reynoldsovo číslo

Reynoldsovo číslo alebo zriedkavejšie Reynoldsovo kritérium (značka Re) je dôležitá veličina používaná v hydrodynamike a aerodynamike. Reynoldsovo číslo dáva do vzájomného pomeru zotrvačné sily a viskózne sily pôsobiace pri prúdení tekutín (t. j. kvapalín a plynov). Reynoldsovo číslo je bezrozmerná veličina a podľa jej hodnoty možno určiť, či je tok tekutiny laminárny alebo turbulentný. Pomenované je podľa britského inžiniera O. Reynoldsa, ktorý ho odvodil.
Výpočet Reynoldsovho čísla.
Vzťahov na výpočet existuje mnoho, pretože Reynoldsovo číslo má veľmi široké využitie (napr. v chemickom inžinierstve, letectve a pod.) a voľba konkrétneho vzťahu závisí od situácie. 
Prúdenie v potrubí.
Najjednoduchší vzťah je pre výpočet Reynoldsovho čísla pri prúdení tekutiny v potrubí:
Pohyb v odporovom prostredí.
Vzťah pre pohyb pevného objektu v odporovom prostredí je rovnaký,
pričom
Význam Reynoldsovho čísla.
Podľa hodnoty "Re" možno rozlíšiť povahu toku. Hodnota "Re", pri ktorom nastáva prechod prúdenia z laminárnej oblasti do turbulentnej sa nazýva "kritické Reynoldsovo číslo," jeho hodnota sa väčšinou stanovuje experimentálne pre konkrétne prípady. 
Pre prúdenie v potrubí platí:
Príklady hodnôt "Re".
Pre prúdenie ideálnej kvapaliny platí "Re" = ∞ (pretože "η" = 0) — prúdenie je pri každej rýchlosti dokonale laminárne, pretože akékoľvek Re « ∞.
Zeja (rieka)

Zeja () je rieka v Rusku a je ľavým prítokom rieky Amur. Jej dĺžka je , plocha povodia rieky je 233 tisíc km2.
Pramení v pohorí Tokijskij Stanovik (časť pohoria Stanovoj Chrbát), tečie po teritóriu Amurskej oblasti a vlieva sa do Amuru pri meste Blagoveščensk.
Helena (matka Konštantína I.)

Svätá Helena (iné mená pozri nižšie;* okolo roku 255, Drepanon, Bitýnia† 18. august 330, Nikomédia (dnes Izmit, Turecko) bola manželka cisára Konstantia Chlora, matka Konštantína Veľkého, patrónka archeológov.
Život.
Narodila sa okolo roku 255 v Drepanone v Bitýnii (dnes Karamürsel, severozápadné Turecko), ako dcéra pohanského krčmára a zomrela 18. augusta 330 v Nikomédii. Zhruba od roku 289 bola manželkou neskoršieho rímskeho cisára Konstantia Chlora, ktorému už predtým porodila syna Konštantína (budúceho Konštantína Veľkého). Roku 292 sa s ňou jej muž rozišiel, aby si mohol vziať za ženu dcéru cisára Maximiana Theodoru.
Od roku 306 sa Helena zdržovala najmä na dvore svojho syna Konštantína, kde prijala kresťanskú vieru (asi roku 312). Získala tiež titul "nobilissima femina" a roku 325 aj titul "Augusta". Mesto Drepanon bolo na jej počesť premenované na Helenopolis.
Spolu so svojím synom dala postaviť mnohé veľké kresťanské chrámy v Rímskej ríši (chrám sv. Kríža v Jeruzaleme, apoštolský chrám v Konštantínopole, chrám Narodenia Pána v Betleheme). Je s ňou spájaná legenda o nájdení Kristovho kríža počas cesty po Svätej zemi a preto je patrónkou archeológov. Pri vieroučných sporoch tých čias sa prikláňala skôr na stranu ariánstva než ortodoxie.
Jej sviatok sa v gréckokatolíckej a pravoslávnej cirkvi slávi 21. mája spolu s jej synom svätým Konštantínom ("svätí veľkí králi a apoštolom rovní Konštantín a Helena"). Ide o stredný (polyjelejný) sviatok bez bdenia.
Spekaný karbid

Spekaný karbid je materiál na výrobu obrábacích nástrojov resp. rezných hrán obrábacích nástrojov.
Vyrábajú sa lisovaním a spekaním (sintrovaním, slinovaním) veľmi jemných kovových práškov (tzv. prášková metalurgia) - karbidov. Karbid je chemická zlúčenina uhlíka s kovom, ktorá sa vyznačuje vysokou tvrdosťou. Na technické účely sa najčastejšie používajú karbidy volfrámu (chemický vzorec W). Rezná hrana obrábacieho nástroja z karbidu sa vyznačuje vysokou tvrdosťou, odolnosťou voči opotrebeniu, oteruvzdornosťou a dobrou tepelnou odolnosťou. Je však zároveň krehká a má nižšiu mechanickú odolnosť (hlavne na ohyb). Preto sa obvykle používa iba na vyhotovenie reznej hrany nástroja, pričom jeho telo je vyrobené z ocele. Rezná hrana (inak brit, TK plátok) je k telu nástroja pripevnená mechanicky (skrutkou), alebo tvrdým spájkovaním (mosadzou).
História a výroba.
Spekané karbidy boli pôvodne vyvinuté v Nemecku v roku 1932, pod označením widia (nem. "Wie Diamant" (ako diamant), vzhľadom na ich vysokú tvrdosť. Okrem vysokej tvrdosti sú spekané karbidy stále pri vysokých teplotách, majú vysokú pevnosť v tlaku a odolnosť proti oteru. 
Nástroj (platnička) sa vyrobí lisovaním jemného prášku a jeho následným vypálením. Základným druhom spekaných karbidov je W-Co, ktorý vzniká spekaním (pri 1400°C) zmesi práškov karbidu wolfrámu W a kobaltu. Častice prášku W majú obvykle rozmery niekoľko mikrometrov. Samotný proces spekania spravidla prebieha vo vákuu pri takej teplote, kedy sa prášok kobaltu roztaví a navzájom spojí častice W. Kobaltová matrica v spekanom karbide zabezpečuje potrebnú pevnosť v ohybe a húževnatosť. Z tohoto hľadiska možno spekané karbidy zaradiť medzi kompozity. 
Niektoré typy spekaných karbidov obsahujú spolu s karbidom volfrámu aj karbid titánu TiC, príp. karbid tantalu TaC a karbid chrómu typu Cr3C2. Jednotlivé typy spekaných karbidov sa odlišujú množstvom spojiva, množstvom jednotlivých typov karbidov, velkosťou karbidických častíc, a pod.
Spekané karbidy sa delia podľa použitých karbidov na skupiny:
Povlakovanie.
Väcšina vymeniteľných rezných doštičiek zo spekaných karbidov sa v súčasnosti používa s tvrdými povrchovými vrstvami - povlakmi. Povlakovaním nanášame na spekaný karbid materiál s vyššou pevnosťou a odolnosťou proti opotrebeniu. Povlaky na spekaných karbidoch bývajú obvykle viacvrstvové a obvykle ich tvoria tvrdé chemické zlúčeniny TiC, TiN a Al2O3. 
Použitie.
Spekané karbidy sa najčastejšie používajú na výrobu vymeniteľných rezných doštičiek pre sústružnícke nože, frézy, vrtáky na najnamáhanejšie časti tvárniacich nástrojov a na výrobu rôznych súčiastok vystavených opotrebovaniu, trysky, preťahovacie nástroje. Obrábaním nástrojami zo spekaných karbidov sa získava povrch s nízkou drsnosťou, dá sa použiť aj na obrábanie tvrdokovov a na obrábanie kalených materiálov.
Sústružnícky nôž

Sústružnický nôž je upínaný nástroj používaný v sústruhu.
Výroba.
Vyrábajú sa z polotovarov rôznych tvarov, ktoré sa potom brúsia keramickým kotúčom.
Polotovary sú obyčajne štandardné:
Materiál môže byť rýchlorezná oceľ, alebo spekaný karbid alebo spekaný nitrid. Spekané karbidy-nitridy sa napájkovávajú na sústružnické nože ako brit.
Chloroprén

Chloroprén je bezfarebná kvapalina. Je to významná východisková surovina pri výrobe umelého kaučuku. 
Príprava.
Pripravuje sa adíciou chlorovodíka na vinylacetylén:
Bertha von Suttner

Bertha Sophia Felicita Freifrau von Suttner rodená grófka "Kinská" (* 9. jún 1843, Praha, České kráľovstvo, Rakúske cisárstvo – † 21. jún 1914, Viedeň, Rakúsko) bola rakúska pacifistka a spisovateľka (Pseudonym: "B. Oulot", "Jemand").
V roku 1882 iniciovala spolu s A. H. Hried vznik periodika „"Die Waffen Nieder"“, ktorý bol neskôr nahradený periodikom „"Friedenswarte"“. Ako prvej žene jej bola 1. decembra 1905 udelená Nobelova cena za mier.
Langmuirova izoterma

Langmuirova izoterma alebo Langmuirova rovnica alebo Langmuirova adsorpčná rovnica je vzťah, ktorý kvantitatívne popisuje rovnováhu pri adsorpcii molekúl na povrch tuhého adsorbenta pri izotermických podmienkach. 
Ide o matematické vyjadrenie závislosti množstva adsorbovanej látky od jej parciálneho tlaku resp. koncentrácie. Vzťah odvodil v roku 1916 americký fyzik I. Langmuir. 
Odvodenie.
Pri odvodení aj sám Langmuir predpokladal, že:
Odvodenie Langmuirovej izotermy vychádza z chemickej rovnováhy na povrchu adsorbentu, kde prebieha jeho reakcia s adsorbovanými molekulami:
Rovnovážna konštanta "K" pri adsorpcii:
Túto rovnovážnu konštantu možno po niekoľkých úpravách použiť už priamo v Langmuirovej izoterme, pričom:
Upravená rovnovážna konštanta:
A samotná Langmuirova izoterma má nasledujúcu podobu:
Aplikácia.
Langmuirova izoterma platí aj pre vysokú teplotu a tlak (má širšiu platnosť než Freundlichova izoterma, ktorá platí len pre nížšie teploty a tlaky). Najväčší význam ná Langmuirova izoterma pri "kontaktnej katalýze" a pri adsorpčnej plynovej a kvapalinovej chromatografii.
Zeja

Zeja (azbukou "Зея") môže byť:
Bikin

Bikin môže byť:
Amur

Amur môže byť:
Anihilácia

 
Anihilácia alebo anhilizácia je proces vo fyzike elementárnych častíc, ktorý môže nastať, keď sa zrazí častica so svojou antičasticou. Pôvodné častice zanikajú a ich hmota sa premení na nejakú formu energie. Túto energiu odnáša nosič poľa (fotónmi, bozónmi W a Z ...), ktoré sa môžu ďalej rozpadávať na iné častice. 
Najznámejšia je anihilácia elektrónu a pozitrónu, pri ktorej najčastejšie vzniká dvojica fotónov (žiarenie gama). Iba jeden fotón nemôže vzniknúť pre zákon zachovania hybnosti.
Fourierov rad

Fourierov rad je pomenovaný po francúzskom fyzikovi a matematikovi Josephovi Fourierovi. Slúži na zápis periodického priebehu pomocou funkcií sínus a kosínus. Základná myšlienka zápisu funkcie vo forme radu z funkcií sínus a kosínus je rozklad vektora do ortogonálnej bázy. Lineárnym priestorom je v tomto prípade priestor (istých) funkcií definovaných na intervale formula_1 a skalárnym súčinom je integrál: 
Vzhľadom na tento skalárny súčin tvoria funkcie 
ortogonálnu množinu a pre každú integrovateľnú funkciu formula_4 vieme nájsť jej "súradnice" voči uvažovanej ortogonálnej množine. Súradnica zodpovedajúca prvku formula_5 je určená vzťahom 
Keďže formula_7, tak funkcii formula_8 priraďujeme jej Fourierov rad 
ktorého koeficienty sa zadávajú vzorcami 
Ak sa dve integrovateľné funkcie líšia v konečnom počte bodov tak je jasné, že majú rovnaký Fourierov rad. Z toho dôvodu nepíšeme medzi funkciou formula_8 a jej Fourierovým radom znak rovnosti. Ak je však funkcia vybraná z lepšej množiny ako len z množiny integrovateľných funkcií, tak sa jej Fourierov rad môže rovnať. Napríklad platí nasledujúce tvrdenie: Ak je funkcia formula_8 ohraničená a po častiach spojitá a má aj ohraničenú po častiach spojitú prvú deriváciu, tak jej Fourierov rad má v každom bode súčet a ten je rovný aritmetickému priemeru pravej a ľavej limity tejto funkcie v tomto bode. Teda v bode spojitosti je to hodnota funkcie. Fourierov rad spojitej funkcie nemusí (v niektorom bode) vôbec konvergovať. 
V praxi sa funkcia "f" aproximuje konečným rozvojom, kde sčítame len niekoľko prvých členov, pričom sa genericky s narastajúcim počtom členov zvyšuje presnosť tejto aproximácie.
Ibiza (mesto)

Ibiza, je mesto, ktoré sa nachádza na juhovýchodnom pobreží rovnomenného ostrova v Baleárskom súostroví.
Mesto sa rozkladá na ploche a v roku 2002 malo 37 408 obyvateľov. Je najväčším sídlom a i správnym a hospodárskym strediskom ostrova Ibiza.
Mesto založili Feničania okolo roku 700 pred Kr. pod menom "Ibes" alebo tiež "Ebusim". Názov, neskôr označujúci i celý ostrov, zrejme pochádza z mena fenického a egyptského boha Besa. Po páde Kartága ovládli Ibizu Rimania. Stredisko ostrova bolo vtedy nazývané "Ebesus", neskôr počas cisárstva tiež "Flavia Augusta". Po vyplienení Vandalmi v roku 426 a byzantskom panstve v 6. a 7. storočí sa Baleárske ostrovy dostali pod maurský vplyv. Ibiza (po arabsky nazývaná "Jabiza") zažila vpády Normanov a na čas sa stala súčasťou Córdobského kalifátu. V roku 1235 Ibizu dobyl aragónsky kráľ Jakub I. a pripojil ju k aragónskej korune. Stará maurská pevnosť, obohnaná hrubými kamennými múrmi, vystupujúcimi priamo zo skál, bola v 16. storočí za Filipa II. výrazne posilnená na ochranu proti pirátom. 
Dnešné historické časti mesta – "D´alt Vila", "Sa Marina" a malebná rybárska časť "Sa Penya" sú pretkané úzkymi uličkami, ktoré skrývajú množstvo barov, reštaurácií, kaviarní, butikov a diskoték a lákajú turistov k návšteve. 
Historické jadro Ibizy je od roku 1999 zapísané do zoznamu zoznamu svetového dedičstva UNESCO.
Susan Sontagová

Susan Sontagová (* 16. január 1933, New York – † 28. december 2004, New York) bola americká esejistka, kritička, filozofka, publicistka a prozaička. Jej knihy boli preložené do viac ako tridsať jazykov.
Narodila sa ako Susan Rosenblattová v newyorskej židovskej rodine Mildred a Jacka Rosenblatta. Otec obchodoval v Číne s kožuchmi a keď mala päť rokov, zomrel na tuberkulózu. Matka sa po jeho smrti vydala za Nathana Sontaga. 
Od polovice šesťdesiatych rokov patrila medzi popredných amerických intelektuálov, rešpektovali ju jej priaznivci aj odporcovia, ovplyvňovala verejnú mienku. Písala štýlom, ktorý bol čitateľný, rozumeli mu nielen intelektuáli ale aj široká verejnosť.
Oblasť jej záujmov bol široký. Vo svojom literárnom diele sa zaoberala filozofiou, literatúrou, sociológiou, psychológiou, fotografiou, filmom, estetikou fašizmu, umením a gýčom, rakovinou a AIDS, vojnou, revolúciou či médiami. 
Natočila niekoľko filmov a napísala scenáre k nim. 
Ocenenia.
Počas svojho života získala Sontagová mnoho rôznych ocenení. V roku 2000 jej bola za román "In America" udelená "National Book Award", v roku 1976 dostala "American Academy Ingram Merrill Foundation Award", za knihu "On Photography" to bola v roku 1977 "National Book Critics Circle Award", a v roku 1979 jej bolo udelené nemecké ocenenie "Akadémie vedy a literatúry". 
Členkou "Americkej akadémie" sa stala v roku 1979 a v roku 2003 získala "Mierovú cenu nemeckých kníhkupcov".
Sontagová zomrela vo veku 71 rokov v New Yorku na leukémiu.
Kysucký maratón

Kysucký maratón je druhým najstarším maratónom na Slovensku, je zaradený do slovenskej bežeckej ligy a svojím významom sa zaraďuje medzi najvýznamnejšie športové, ale aj spoločenské a kultúrne podujatia mesta Čadca a celých Kysúc.
Trať vedie malebnou kysuckou dolinou, údolím rieky Kysuca. Kysuckého maratónu sa zúčastňuje veľké množstvo maratóncov zo Slovenska, ale i zo zahraničia. V rámci podujatia sa už tradične beháva polmaratón a minimaratón.
Popis trate.
Trasa maratónu vedie údolím rieky Kysuca z Čadce cez obce Raková, Staškov, Podvysoká, mesto Turzovka, Vysoká nad Kysucou a späť po tej istej trase pred Dom kultúry Čadca. Výškové prevýšenie trate od štartu ku otočke je 115 m.
44. ročník Kysuckého maratónu v roku 2018 sa už bude bežať pôvodnou trasou, ktorou sa bežali prvé ročníky tohto maratónu. A to od Čadčianskeho Matičného námestia po námestie so Slovenským orlojom v obci Stará Bystrica. Trasa teda povedie v smere z Čadce cez mestskú časť Čadca - Horelica, obec Oščadnica, mesto Krásno nad Kysucou smerom na obce Zborov nad Bystricou, Klubina a obrátka maratónu bude na rínku sv. Michala Archanjela v Starej Bystrici. Koniec preteku je tradične na Matičnom námestí v Čadci. 
Oficiálna stránka maratónu.
Cotopaxi (sopka)

Cotopaxi je stratovulkán, nachádzajúci sa v Ekvádore, asi južne od hlavného mesta Quito. S výškou 5 897 m je po Chimborazo druhá najvyššia sopka v Ekvádore.
Od roku 1738 bolo zaznamenaných viac ako 50 erupcií, pričom posledná väčšia sa odohrala v roku 1904. Často sa vyskytujúcim fenoménom sú masívne laháry, a andezitové pyroklastické prúdy, ohrozujúce okolité mestečká. V roku 1877 sopka vyprodukovala lahár, ktorý prešiel vzdialenosť viac ako a dosiahol až pobrežie Pacifiku.
El Chichón

El Chichón je malý, ale pomerne známy komplex lávových dómov a tufových kužeľov, nachádzajúci sa v osamotenej časti štátu Chiapas v Mexiku.
Až do roku 1982 bol prakticky neznámy. 28. marca 1982 sa začala veľká erupcia, ktorá zdevastovala celý vrchol kopca ako aj okolie v okruhu a vyvrhla sopečné produkty (prach, tefra, popol) v objeme 2,5 mil. m3. Erupciou sa vytvoril aj nový 300 m hlboký kráter, v ktorom sa v súčasnosti nachádza jazierko.
Samo Tomášik

Samuel Tomášik (pseudonymy "Kozodolský", "Samuel Tomášek"; * 8. február 1813, Jelšavská Teplica, dnes Gemerské Teplice – † 10. september 1887, Chyžné) bol slovenský romantický prozaik, básnik a evanjelický farár.
Životopis.
Vzdelanie získaval v Jelšave a Gemeri, gymnázium navštevoval v Rožňave. Neskôr pokračoval vo vzdelávaní na lýceu v Kežmarku, Krakove a Wieliczke. Po ukončení vzdelávania pracoval dva roky ako vychovávateľ v Bánréve, no keď jeho otec ochorel, vrátil sa domov a po jeho smrti pôsobil v Chyžnom ako evanjelický farár. Keď v roku 1834 odišiel do Nemecka, aby si doplnil vzdelanie, v jeho farnosti ho zastupoval Samo Chalupka. V rokoch 1856 – 1860 sa stal dozorcom škôl a pričinil sa o založenie prvého slovenského gymnázia v Revúcej.
Tvorba.
Svojou tvorbou sa radí do medziobdobia medzi kollárovskou a štúrovskou generáciou. Začínal latinskou tvorbou (poézia), no tiež sa zaujímal o ľudovú tvorbu. Okrem latinčiny písal tiež česky a slovensky. V jeho tvorbe sa veľmi často objavuje výzva do boja za slobodu či spravodlivosť, snaha dokázať dôležitosť slovenského národa v dejinách Uhorska, no venuje sa i básňam satirickým, manželským, či na báze ľudovej tvorby. Priestorovo umiestňuje svoje diela na územie Muráňa, resp. do gemerského regiónu. Jeho diela sa vyznačujú spevnosťou a ľudovým jazykom, pričom viaceré boli zhudobnené alebo zľudoveli.
Hymna Hej, Slované a Hej, Slováci.
Na Slovensku bola hymnou Slovenského štátu (1939 - 1945), hymnou bola aj v Juhoslávii, neskôr v Srbsku a v Čiernej Hore. Hudba je založená na Mazurku Dąbrowskiego, ktorý bol hymnou Poľska od roku 1926, ale ktorý je oveľa pomalší.
210. výročie narodenia.
12. februára 2023 usporiadala v Gemerských Tepliciach Matica slovenská spomienkové podujatie z ktorého vznikol aj krátky dokumentárny film. Článok pripravila evanjelická farárka Emília Emília Völgyiová a Tatiana Tomková z Domu Matice slovenskej v Rožňave. Pripomenul si ho aj časopisy Hlas ľudu a Nové Slovo.
Triquetrum

Triquetrum (iné názvy: paralaktické pravítko, paralaktické počítadlo) je staroveký prístroj na meranie zenitovej vzdialenosti hviezd.
Vyvinul sa z gnómonu pripevnením dvoch pohyblivých ramien. Jedno rameno bolo pripevnené na vrchole (alhidáda) s priezormi na zameriavanie hviezdy. Odchýlka alhidády od tyče gnómonu umožňovala odmerať na druhom ramene so stupnicou zenitovú vzdialenosť. Nahradením druhého ramena výsekom kružnice vznikli kvadrant ( kružnice), sextant ( kružnice), oktant ( kružnice). Až do čias Kopernika patril prístroj k základnej výbave astronómov.
Mezuza

Mezuza (hebr. מזוזה, pl. מזוזות - "mezuzot", dosl. "„zárubňa“") je škatuľka, ktorú si Židia upevňujú na veraje dverí. 
Škatuľka obsahuje pergamen s dvoma pasážami z Tóry (Deuteronómium 6,4-9 a 11,13-21). Povinnosť upevňovať mezuzu na veraje dverí židovských domácností, synagóg a obchodov je jedným zo 613 prikázaní (micvot) judaizmu.
Tanach

Tanach (iné názvy:Tenach, tanak, tenak; hebr. תנ״ך) je akronym, ktorým Židia označujú kánon hebrejskej Biblie. Je nazývaný tiež Mikra (hebr. מקרא), čiže "Písmo". V kresťanskom ponímaní predstavuje knihy Starého zákona. Tanach je rozdelený na tri časti - Tóra, Nevi'im, Ketuvim (čo znamená Zákon, Proroci, Spisy), pričom prvé písmená týchto slov (hebrejské spoluhlásky T-N-K) tvoria samotné slovo "Tanach".
Tanach sa ďalej člení na 24 kníh:
Moslim

Moslim alebo muslim môže byť:
Muslim môže byť aj arabské meno, pozri Muslim (meno)
Boeing 777

Boeing 777 je lietadlo na dlhé lety vyrobené spoločnosťou Boeing Commercial Airplanes. Takýto typ lietadla sa často označuje ako „Triple Seven“. Lietadlo môže previezť od 283 do 368 cestujúcich. Záleží to od usporiadania sedadiel. Hlavným znakom 777čky je jej šesť kolies. Boeing 777 sa vyrába v dvoch dĺžkach trupu. Pôvodná 777-200vka bola uvedená do prevádzky v roku 1995, a predĺžená o 10,1 m 777-300, bola zavedená v roku 1998.
Vznik a vývoj.
Boeing 777 bolo prvé lietadlo v histórii navrhnuté v spolupráci s leteckými spoločnosťami a cestujúcimi. Hlavnými spoločnosťami podieľajúcimi sa na vývoji boli United Airlines, All Nippon Airways, British Airways, Japan Airlines, Qantas a Cathay pacific. Filozofia „Working together“ znamenala, že Boeing 777 sa stal zákaznícky najorientovanejším lietadlom.
Boeing 777 sa taktiež stal prvým lietadlom navrhnutým výhradne na počítači ako 3D model.
Verzie.
Boeing používa 2 charakteristiky pre model 777. Prvou je počet cestujúcich a druhou je dĺžka maximálneho doletu.
Boeing 777-100 je najmenšia verzia 777 s doletom 10 740 až 14 260 km.
Boeing 777-200 je lietadlo s doletom 7 220 až 9 630 km. Prvým používateľom tohto modelu sa stala v roku 1995 spoločnosť United Airlines.
Boeing 777-200ER je verzia modelu 777-200 s doletom 11 000 až 14 300 km. Prvou spoločnosťou používajúcou tento model s v roku 1997 stala British Airways.
V roku 1997 Boeing 777-200ER spoločnosti Malaysia Airlines prekonal rekord v dĺžke letu, keď bez pristátia preletel vzdialenosť medzi Boeing Field a Kuala Lumpur o dĺžke 20 044 km za 21 hodín a 23 minút.
777-200LR Worldliner sa stal lietadlom s najdlhším doletom až 17 445 km za 18 hodín. Toto lietadlo je poháňané dvoma motormi GE90-115B.
Prvým používateľom tohto modelu sa stala v roku 2006 spoločnosť Pakistan International Airlines.
Boeing 777-300 je lietadlo schopné prepraviť až 550 cestujúcich. Toto lietadlo má namontované manévrovacie kamery pod prednou časťou trupu a na zadnom chvoste aby pomáhali pilotom pri manévrovaní k dĺžke tohto lietadla. Prvým používateľom tohto modelu sa stala v roku 1998 spoločnosť Cathay Pacific.
777-300ER je lietadlo schopné prepraviť 365 cestujúcich na vzdialenosť 14 594 km. Prvým používateľom tohto modelu sa stala v roku 2004 spoločnosť Air France.
777 Freighter je nákladná verzia Boeingu 777.
777X.
V novembri 2013 Boeing formálne zahájil program 777X, tretiu generáciu 777 (nezamieňajte si s variantmi 777-X, ktoré mali v roku 2013 spoločnosti Lufthansa, Emirates, Qatar Airways a Etihad Airways) s dvoma modelmi: 777-8 a 777-9. 777-9 je ďalší natiahnutý variant s kapacitou viac ako 400 cestujúcich a doletom viac ako 8 200 NMI (15 200 km), zatiaľ čo 777-8 má kapacitu približne 350 cestujúcich a má dolet viac ako 9 300 NMI (17 200 km). Oba modely majú byť vybavené motormi novej generácie GE9X a majú nové kompozitné krídla so sklopnými končekmi krídel. Prvý člen rodiny 777X, model 777-9, by sa mal dostať do služby v roku 2020 v čase oznámenia programu.
Boeing Commercial Airplanes

Boeing Commercial Airplanes (BCA) je divízia spoločnosti Boeing. Navrhuje, montuje, uvádza na trh a predáva prúdové dopravné lietadlá a bizjety (Boeing Business Jet) a tiež poskytuje zákazníkom na celom svete údržbu a školenia súvisiace s výrobkami. Spoločnosť BCA pôsobí zo svojho ústredia v Rentone v americkom štáte Washington a má viac ako tucet inžinierskych, výrobných a montážnych závodov rozmiestnených po celých Spojených štátoch a vo svete. Zahŕňa aktíva divízie Douglas Aircraft bývalej spoločnosti McDonnell Douglas, ktorá sa v roku 1997 zlúčila s Boeingom. Na konci roka 2021 spoločnosť zamestnávala 35 926 ľudí.
United Airlines

United Continental Holdings, Inc., bežne označované ako United, je americká majoritná letecká spoločnosť a jedna z najväčších svetových aerolínií s viac ako 86 000 zamestnancami a 737 lietadlami. Táto spoločnosť prevádzkuje denne viac ako 3 700 letov do 342 destinácií. United Airlines je dcérskou spoločnosťou United Continental Holdings s vedúcou centrálou v Chicagu. Najväčšia základňa spoločnosti United je na medzinárodnom letisku Chicago-O'Hare. United Airlines má tiež základne na medzinárodných letiskách Washington Dulles, San Francisco, Newark, Narita neďaleko Tokia, Los Angeles, Houston, Denver a na Medzinárodnom letisku Antonia B. Won Pata na ostrove Guam.
Je zakladajúcim členom aliancie Star Alliance, najväčšou leteckou alianciou na svete, a ponúka spojenia do viac ako 1 000 destinácií vo viac ako 170 krajinách sveta. Regionálnu dopravu zabezpečujú nezávislí dopravcovia pod značkou United Express. Ich hlavnými konkurentmi sú American Airlines, Delta Air Lines a Southwest Airlines.
V nedeľu, 2. mája 2010, riaditeľské výbory spoločností Continental Airlines a UAL Corp. schválili výmenu akcií, čo ich následne združilo do najväčšej leteckej spoločnosti na svete v tržbe za prepravených cestujúcich. Nová letecká spoločnosť nesie meno United Airlines, logo Continental Airlines a sídlo má v domovskom meste United v Chicagu. Od decembra 2013 sídli v mrakodrape Willis Tower, kde zaberá približne 20 poschodí. 
Flotila.
Flotila United Airlines pozostávala v januári 2017 z nasledujúcich lietadiel s priemerným vekom 14,1 roka:
Qantas

Qantas Airways Limited je austrálsky národný letecký dopravca so sídlom v Mascot na predmestí Sydney. Ide o najväčšiu leteckú spoločnosť v Austrálii z hľadiska veľkosti flotily a počtu obsluhovaných medzinárodných liniek. Po spoločnostiach KLM a Avianca je Qantas tretím najstarším nepretržite fungujúcim leteckým dopravcom na svete. Spoločnosť vznikla vo Wintone v štáte Queensland 16. novembra 1920 ako "Queensland and Northern Territory Aerial Services Limited" ("QANTAS"). Prvým lietadlom dopravcu bol typ Avro 504K. Od mája 1935 Qantas prepravuje cestujúcich aj na medzinárodných linkách. Qantas je spolu s American Airlines, British Airways, Cathay Pacific a dnes už zaniknutými Canadian Airlines zakladajúcim členom aliancie leteckých spoločností Oneworld. Na konci marca 2018 Qantas uskutočnil prvý priamy let z Austrálie do Európy, Perth – Londýn-Heathrow, na ktorý nasadil lietadlo Boeing 787-9 Dreamliner.
Hlavnými základňami spoločnosti Qantas sú letiská v Brisbane, Melbourne a Sydney. V regionálnych centrách a na niektorých hlavných linkách v Austrálii pôsobia pod značkou QantasLink rôzne dcérske spoločnosti Qantasu. K ďalším dcérskym spoločnostiam patrí nízkonákladový dopravca Jetstar Airways a tiež spoločnosť Qantas Freight, prostredníctvom ktorej Qantas vykonáva leteckú dopravu nákladu. 
Destinácie.
Qantas v súčasnosti lieta do 85 pravidelných a sezónnych destinácií v Austrálii, Ázii, Európe, Afrike, Severnej a Južnej Amerike.
Codeshare.
Qantas má tzv. codeshare dohodu a v súčasnosti prevádzkuje spoločné lety so spoločnosťami: 
Joint ventures.
Okrem vyššie uvedených spoločností sa Qantas zaviazal spolupracovať s nasledujúcimi dopravcami:
Flotila.
Súčasná flotila.
Flotila spoločnosti Qantas pozostávala v decembri 2019 z nasledujúcich lietadiel: 
Mená lietadiel.
Od roku 1926 dáva spoločnosť Qantas svojim lietadlám rôzne mená, ktoré sú najmä podľa gréckych bohov, hviezd, osobností v histórii austrálskeho letectva a austrálskych vtákov. Od roku 1959 má väčšina lietadiel spoločnosti Qantas mená podľa austrálskych miest. Airbusy A380 sú pomenované po austrálskych priekopníkoch letectva.
Jób (biblická postava)

Jób (hebr. "Íjóv", "Ijjób" - "kde je otec?", arab. "Ajjúb") je postava Starého zákona Biblie a Koránu.
Podľa tradície sú dve miesta uctievané ako Jóbov hrob. Jedno je pri meste Salála v Ománe a druhé v okrese aš-Šuf v Libanone.
Biblia.
Jób je hlavnou postavou starozákonnej knihy Jób. Podľa Biblie žil Jób v krajine Úc. Mal sedem synov a tri dcéry. Jób bol bezúhonný, spravodlivý a bohabojný človek, ale Boh dovolil Satanovi, aby vyskúšal jeho vernosť rôznymi skúškami. Najprv prišiel o majetok a potom aj o rodinu. Po tom všetkom sa mu dostalo aj mnoho fyzického utrpenia. Jób v skúškach obstál a Boh ho za vernosť odmenil dvojnásobne. Nakoniec bol Jób znova zahrnutý požehnaním a bohatstvom.
V prenesenom význame sa spojenie "Jóbova zvesť" používa na označenie neštastnej správy alebo nešťastia.
Gréckokatolícka a pravoslávna cirkev si Jóba pripomínajú 6. mája.
Islam.
Podľa islamu bol Jób (Ajjúb) prorokom. Jeho meno je symbolom trpezlivosti.
Boeing 747

Boeing 747, známy aj pod názvom Jumbo Jet, je širokotrupé prúdové dopravné lietadlo s dlhým doletom vyvinuté a vyrábané v Spojených štátoch. Dosiaľ to bolo najväčšie používané komerčné lietadlo. Jeho kraľovanie vystriedalo lietadlo spoločnosti Airbus s označením A380. Štvormotorové dvojposchodové lietadlo vyrábané spoločnosťou Boeing Commercial Airplanes je schopné prepraviť 416 až 524 pasažierov.
Do novembra 2017 bolo vyrobených až 1540 kusov tohto veľmi úspešného modelu. Toto lietadlo je schopné lietať rýchlosťou až /h na vzdialenosť .
Niektoré konfigurácie tohto lietadla sú schopné zaletieť vzdialenosť New York – Hongkong non-stop. Táto vzdialenosť zodpovedá 1/3 vzdialenosti letu okolo celej Zeme. 
V roku 1998 Boeing 747-400 spoločnosti Qantas preletel vzdialenosť Londýn – Sydney non-stop, ale neviezol ani cestujúcich, ani náklad. Táto vzdialenosť zodpovedá dĺžke .
História.
Boeing 747 bol vyvinutý ako dôsledok rýchleho rastu leteckej dopravy v 60-tych rokoch 20. storočia. Prvou spoločnosťou používajúcou tento model sa stala americká spoločnosť Pan Am.
Budúcnosť programu 747.
V roku 1996 spoločnosť Boeing Commercial Airplanes začala vyvíjať novú generáciu modelu 747 ako reakciu na program Airbus A380. Tento model bude schopný prepraviť až 800 cestujúcich.
Verzie.
Boeing 747-100 bol prvýkrát predstavený v roku 1968. Prototyp s názvom „City of Everett“ absolvoval prvý let 9. februára 1969 a v roku 1970 absolvoval prvý komerčný let vo farbách spoločnosti Pan American World Airways.
Vojenská verzia tohto lietadla sa nazýva C-19. Nákladná verzia sa nazýva Boeing 747-100F (Freighter).
Boeing 747-100SR je verzia Boeingu 747-100 s kratším doletom, ktorá je schopná prepraviť až 550 cestujúcich. Bola navrhnutá najmä pre japonské vnútroštátne lety. 
Boeing 747-200 je verzia predstavená v roku 1971 so silnejšími motormi ako jej predchodca.
Vyrábala sa aj vo variantoch 747-200F Freighter ako nákladná verzia a 747-200C Convertible ako prestaviteľná verzia na prepravu nákladu aj ľudí.
Boeing 747SP je používaný od roku 1976. Za celú históriu tohto modelu bolo vyrobených len 45 kusov tohto modelu. Používa sa dodnes v niektorých krajinách stredného východu. Vyznačuje sa kratším trupom a dlhým doletom.
Boeing 747-300 mala byť trojmotorová verzia ako konkurencia pre model Lockheed L-1011 TriStar.
Model s troma motormi sa nikdy nedostal do prevádzky.
Boeing 747-400 je jediná verzia, ktorá sa momentálne vyrába. Tento model má úplne novú kabínu, interiér, ale aj prvky vnútornej zábavy.
Je k dispozícii ako verzia 747-400M, 747-400F ale aj ako 747-400BCF.
Boeing 747 Dreamlifter je nákladné lietadlo s trupom podobným ako má lietadlo Beluga od spoločnosti Airbus alebo ako Super Guppy.
Boeing 747-8 je najnovšia verzia modelu Boeing 747 zaradená 13. februára 2011 o 11:00 v Seattle.
Alkoholdehydrogenáza

Alkoholdehydrogenáza (ADH) je enzým, ktorý katalyzuje vzájomnú premenu medzi alkoholmi a aldehydmi či ketónmi. 
Ľudská alkoholdehydrogenáza je metaloenzým, ktorý existuje v podobe dimér, obsahujuci Zn2+. Patrí do skupiny dehydrogenáz. Dehydrogenázy predstavujú najväčšiu skupinu redoxných enzýmov. V súčasnosti je známych asi 300 druhov. 
V živých organizmoch.
Ľudský organizmus disponuje šiestimi typmi ADH. Všetky sú diméry (zostavené z dvoch polypeptidov). Je dokázané, že alkoholdehydrogenáza u žien sa vyznačuje menšou efektivitou. ADH majú aj mnohé zvieratá, kvasinky, baktérie. U hmyzu, ako sú napríklad ovocné mušky, je ADH oveľa menšia ako u človeka a neobsahuje atóm kovu. V kvasinkách a mnohých baktériách hrá ADH dôležitú úlohu pri fermentácii pyruvátu na etanol. Mnohé ADH v kvasinkách sú väčšie ako ľudské ADH.
Funkcia u človeka.
ADH sa nachádza v cytoplazme buniek, a to predovšetkým v pečeni, ďalej v žalúdku a obličkách. ADH je nešpecifický enzým. Katalyzuje oxidácie celého radu primárnych alkoholov. Reakcia so sekundárnymi a rozvetvenými alkoholmi je veľmi obmedzená. Optimálne pH pre oxidáciu etanolu je 8,6 až 9,0; nad pH 9,0 enzým rýchlo stráca stabilitu. Pre redukciu acetaldehydu je optimálne pH okolo 7,0. Izoelektrický bod sa nachádza pri pH 5,4. Toto platí pre ADH pečeňového typu. 
Detský plod nemá ADH.
ADH katalyzuje metabolickú premenu etanolu na acetaldehyd, ktorý sa ďalej biotransformuje na kyselinu octovú. Kyselina octová sa potom premieňa na iné menšie neškodné molekuly. Terminálnymi produktami odbúrania alkoholov v ľudskom organizme sú CO2 a H2O.
Afinita metanolu k ADH je mnohonásobne nižšia (asi sedemkrát) ako k etanolu a v zmesi sa metabolizuje prednostne etanol. Preto sa pri liečbe otravy metanolom ako prvá pomoc podáva intravenózne etanol (ako antidotum), ktorý vlastne „vytláča“ oveľa toxickejší metanol. Metanol sa potom nepremieňa na toxický formaldehyd, ale vylučuje sa von z tela.
Kôrovce

Kôrovce (iné názvy: žiabrovce, zastarano: "kôrovci", "kôryši", "korýši", "korýše", "rakovití"; lat. Crustacea, Branchiata [v užšom zmysle], Eucrustacea, Crustaceomorpha, Dicerata) sú taxón (obyčajne hodnotený ako podkmeň) hryzadlovcov, resp. článkonožcov.
Charakteristika.
Patria sem dafnie a veslonôžky, sotva viditeľné voľným okom, rovnako ako kraby a morské raky, medzi ktorými sú aj najväčšie dnes žijúce článkonožce. Niektoré kôrovce, napríklad zvínavky, sa prispôsobili suchozemskému životu, no veľká väčšina žije v sladkej vode alebo v moriach. Medzi vodné kôrovce patria jedny z najhojnejších živočíchov na Zemi, ktoré hrajú kľúčovú úlohu v mnohých potravných reťazcoch. Existuje vyše 40 000 druhov kôrovcov. Všetky sú zaradené do 6 tried, 37 radov a 540 čeľadí. Patrí sem aj najväčší článkonožec na svete veľkrab japonský ("Macrocheira kaempferi").
Telesné znaky.
Kôrovce sa od hmyzu a viacnôžok odlišujú viacerými znakmi.
Majú dva páry tykadiel, zložené oči na stopkách a kutikulu, ktorá je obvykle spevnená uhličitanom vápenatým, hlavne u väčších druhov. Hlava a hruď bývajú prekryté pancierovitým štítom ("karapax"). Jeho predná časť je často rypákovito predĺžená (rostrum). Hruď má variabilný počet článkov. Bruško sa končí chvostovitým útvarom (telson). Kraby majú bruško krátke, ploché a zasunuté pod karapax.
„Prívesky“ kôrovcov-bežne označované ako nohy-sú dvojvetvové a špecializované na množstvo funkcií, napríklad pohyb, vnímanie prostredia, dýchanie, nosenie vajíčok. Prvý pár predných končatín môže byť predĺžený do chelicer so silnými čeľusťami, ktoré slúžia na obranu,držanie potravy a sexuálnu signalizáciu. Hrudné prívesky, (pereopody), sú typické prítomnosťou žiaber. Bazálna časť niektorých príveskov pomáha pri chodení. Na brušných článkoch sú často párové plávacie prívesky.
Potrava.
Kôrovce používajú viacero potravných stratégií. Najväčšie druhy korisť lovia a usmrcujú ju omráčením, rozdrvením alebo roztrhaním. Mnohé druhy sú filtrátormi: hrudné prívesky vystierajú do prúdu vody a zachytávajú do nich malé časti potravy ktoré potom posúvajú do úst. Pancierovky prijímajú potravu pri plávaní-chytajú ju do štetinových štruktúr (setae) na hrudných nôžkach. Malé kôrovce jednoducho zoškrabávajú častice sedimentov a „spásajú“ mikroorganizmy z ich povrchu.
Životný cyklus.
U väčšiny druhov sú pohlavia oddelené. Pária sa, kladú vajíčka a starajú sa o ne, dokonca ich nosia v akomsi vrecku alebo ich pridŕžajú nohami. Z vajíčok sa vyliahnu drobné larvy (zoey), ktoré plávajú vo vode, prijímajú potravu a rastú, pričom sa im vyvíjajú telové články a končatiny.
Na Vianočnom ostrove v Indickom oceáne žije populácia asi 100 miliónov červených krabov. Každý rok začiatkom obdobia dažďov sa presúvajú k pobrežiu, kde sa pária a kladú vajíčka. Samce, ktoré tam dorazia skôr, sa ponárajú do mora, aby nahradili stratenú soľ a vlhkosť. Po párení samice zostávajú pri mori ešte asi dva týždne-čakajú, kým vajíčka dozrejú, a potom ich roztrusujú po pobreží.
Rožňavská kotlina

Rožňavská kotlina je kotlina a geomorfologický celok na juhu východného Slovenska, súčasť oblasti Slovenské rudohorie.
Charakteristika.
Zo severu ju obklopujú Volovské vrchy a Revúcka vrchovina, z juhu Slovenský kras. Stredom kotliny preteká rieka Slaná. Najvyšším bodom územia je vrch Mních (), najnižšie miesto leží v mieste, kde rieka Slaná opúšťa územie kotliny (cca ). Jediným mestom ležiacim v kotline je Rožňava ležiaca v severnej časti kotliny.
Doprava.
Južnou časťou Rožňavskej kotliny vedie európska cesta 58 v koridore cesty I/16 (Lučenec – Košice), ako aj železničná trať Zvolen – Košice. Na ne nadväzujú severným smerom vedúca cesta I/67 (Rožňava – Dobšiná) a železničná trať Rožňava – Dobšiná. Regionálny význam má západným smerom vedúca cesta II/526 (smer Štítnik) i východne smerujúca II/549 (smer Smolník).
Turizmus.
Turisticky atraktívne územie ponúka okrem banskej histórie Rožňavy a jej okolia aj Mauzóleum Andrássyovcov v Krásnohorskom Podhradí a v súčasnosti rekonštruovaný hrad Krásna Hôrka. Krasové oblasti i pamiatky banskej činnosti spája s Rožňavou sieť značených turistických trás. V blízkosti obce Krásnohorská Dlhá Lúka sa nachádza národná prírodná pamiatka Krásnohorská jaskyňa.
Hornádska kotlina

Hornádska kotlina je geomorfologický celok Fatransko-tatranskej oblasti v centrálnej časti východného Slovenska. Najvyšším bodom územia je vrch Kačelák (677,3 m). Kotlina je jadrom historickej oblasti Spiša, pričom starými historickými mestami sú Spišská Nová Ves, Levoča, Spišské Podhradie a Spišské Vlachy.
Polohopis.
Z juhu ju obklopujú Volovské vrchy, Spišsko-gemerský kras, zo západu Nízke Tatry a Kozie chrbty, zo severozápadu Podtatranská kotlina, zo severu Levočské vrchy a napokon z východu Branisko a Čierna hora.
Delenie.
Hornádska kotlina sa ďalej delí na štyri podcelky a 4 časti:
Západnou a južnou časťou kotliny preteká Hornád, ktorý tu priberá ľavostranné prítoky Levočský potok a Margecianku. Na tektonické zlomy sa viažu vývery minerálnych vôd, najmä v lokalitách Baldovce, Dobrá Voľa, Sivá Brada, Dúbrava a Slatvina. Kotlina je významná najväčším výskytom travertínu na Slovensku. V okolí mesta Spišské Podhradie sa postupne utvorilo sedem travertínových kôp: NPR Dreveník, Sivá Brada, Sobotisko, Pažica, NPP Spišský hradný vrch, Ostrá hora a Kamenec.
Ochrana prírody.
V tejto časti Spiša je viacero prírodných a kultúrnych pamätihodností. Minerálne pramene tu lákali ľudí už v praveku a vytvorili jedinečné travertínové kopy a jazierka. Chránené sú Sivá Brada, Sobotisko a Pažitské jazierko, na dohľad je tiež Spišský hradný vrch so Spišským hradom, Ostrá hora a Dreveník. Juhozápadný okraj územia patrí do ochranného pásma Národného parku Slovenský raj, z maloplošných chránených území tu leží napr. prírodná rezervácia Čintky a Modrý vrch, prírodná pamiatka Farská skala, Markušovská transgresia paleogénu a Markušovské steny.
Kultúrne pamiatky.
Medzi unikátnymi pamiatkami, zapísanými v zozname svetového dedičstva UNESCO, sú aj Levoča, Spišský hrad a pamiatky okolia. Z týchto pamiatok sú v Hornádskej kotline atraktívne Spišská Kapitula, mesto Spišské Podhradie a Žehra s neskororománskym Kostolom Ducha Svätého, no tiež Spišská Nová Ves a širšie okolie Markušoviec.
Turizmus.
Táto oblasť Slovenska je bohatá na historické, kultúrne i prírodné zaujímavosti. Historické klenoty ako Levoča, Spišská Kapitula či Spišský hrad patria medzi najnavštevovanejšie lokality v krajine. Spišská Nová Ves je bránou do Národného parku Slovenský raj, no i okolitých pohorí a na dohľad sú Tatry. Z okrajových častí kotliny vedú značené turistické trasy do blízkych pohorí, viaceré trasy však vedú i k zaujímavým lokalitám v kotline.
Doprava.
Hornádska kotlina patrí medzi dopravne strategické územia celoštátneho významu. Severnou časťou vedie v trase diaľnice D1 európska cesta 50, ako aj cesta I/18 z Popradu do Prešova. V západnej časti vedie z Popradu na Vernár cesta I/66. Na tieto komunikácie sa pripájajú cesty regionálneho a lokálneho významu. Údolie Hornádu kopíruje železničná trať Žilina – Košice, na ktorú sa napájajú lokálne trate do Levoče a Spišského Podhradia.
Boeing 757

Boeing 757 je lietadlo so stredne dlhým doletom vyrábané spoločnosťou Boeing Commercial Airplanes. Bolo vyvinuté spolu s modelom Boeing 767 ako jeho užší súrodenec. Kabína modelov 757 a 767 je veľmi podobná, a preto piloti s oprávnením lietať na Boeingoch 767 môžu lietať aj s modelom Boeing 757 bez preškoľovania.
Toto lietadlo bolo navrhnuté najmä pre potreby spoločností Eastern Air Lines a British Airways.
Prvé lietadlo začalo lietať v roku 1983 a posledné bolo vyrobené v roku 2004. Spolu ich je na svete len 1050 kusov.
Vznik a vývoj.
Bol navrhnutý aby uspokojil trh s lietadlami stredného doletu s modernou avionikou. Rozhodnutie na začatie vývoja padlo v roku 1978, pričom prvými zákazníkmi nového stroja sa stali Eastern Airlines a British Airways, ktorí zadali objednávky v auguste toho roku. Boeing 757 mal byť pôvodne náhrada za model Boeing 727-200 s chvostovými plochami ako u typu 727, ale tento model nebol nikdy skonštruovaný. Prototyp vzlietol po prvýkrát vo februári 1982, s motormi Rolls-Royce RB535C, no ako alternatíva boli ponúknuté aj motory Pratt &amp; Whitney PW2037 alebo PW2040. Koncom roka 1982 mu bol udelený certifikát na prepravu osôb, pričom prvý komerčný let sa uskutočnil 1.1. 1983 spoločnosťou Eastern Airlines. Do konca roku 1999 bolo objednaných takmer 1000 kusov Boeingu 757, pričom produkcia pokračuje tempom 48 kusov ročne. Boeing 757 má transatlantický dolet. Vďaka lepšej ekonomike prevádzky odvezie o 50 cestujúcich viac ako Boeing 727-200.
Používatelia.
V súčasnosti používa Boeing 757 viacero leteckých spoločností a ich varianty ozbrojené sily rôznych krajín. USAF používa 4 ks, ktoré boli doručené v priebehu rokov 1998-9; pričom slúžia pod označením C-32A. Používa ich na presun význačných osobností, so základňou na letisku Andrews AFB, jednotkou 89. transportnej peruťe. Ďalšími používateľmi sú Mexiko a Argentína, ktorí ho používajú na rovnaké účely. Kazachstan, Saudská Arábia a Turkmenistan tiež používajú Boeing 757 ako vládny špeciál, no s civilným označením. 
Verzie.
Boeing 757-100 je verzia pre 150 cestujúcich určená ako priama náhrada modelu Boeing 727. Nikdy sa nedostal do výroby.
Boeing 757-200 je konečná verzia Boeingu 757. Vyrábala sa aj vo verziách 757-200F ako nákladná verzia a 757-200M ako kombinovaná verzia. Lietadlo Boeing 757 bolo v ponuke aj ako 757-200ER, 757-200PF, 757-200SF
Boeing 757-300 je verzia určená pre prepravu až 289 cestujúcich. Táto verzia nebola úspešná. Na svete lieta len 55 kusov.
Literatúra.
March, Peter : Directory of military aircraft of the world, Cassel&amp;Co, 2001.ISBN 1-85409-527-7, str. 81
Cathay Pacific

Cathay Pacific Limited (číns. 國泰航空公司transkripcia: "Kuo-tchaj chang-kchung kung-si’") je ázijská komerčná letecká spoločnosť založená v roku 1946. Cathay Pacific sídli v Hongkongu a operuje osobné aj nákladné lety do 179 destinácií na celom svete.
Flotila.
Flotila Cathay Pacific (stav z októbra 2018):
Ocenenia.
2003 Airline of the Year
2005 Airline of the Year
2007 - prítomnosť World's Five Star Airline
2009 Airline of the Year
2009 Best Airline Asia
2014 Airline of the Year
2014 Best Airline Asia
Pliešovská kotlina

Pliešovská kotlina je geomorfologický celok na strednom Slovensku, súčasť oblasti Slovenské stredohorie.
Polohopis.
Kotlinu z juhu je ohraničuje Krupinská planina, zo západu Štiavnické vrchy, zo severu Kremnické vrchy a z východu Javorie. Pliešovská kotlina je dlhá 20 km a široká od 2 do 5 km, pričom zaberá rozlohu 107 km². Najvyšším bodom v kotline je vrch Hrádok (), kým najnižší bod leží v doline Neresnice (). Centrálnou časťou kotliny preteká Neresnica.
Osídlenie.
V kotline ležia tieto obce: Pliešovce, Sása, Bzovská Lehôtka, Babiná, Dobrá Niva, Podzámčok, Breziny, Bacúrov, Dubové, Ostrá Lúka a Budča.